CELEX: 62021TN0805
Language: da
Date: 2021-12-23 00:00:00
Title: Sag T-805/21: Sag anlagt den 23. december 2021 — NS mod Parlamentet

14.2.2022   
            
            
               DA
            
            
               Den Europæiske Unions Tidende
            
            
               C 73/65
            
         
      Sag anlagt den 23. december 2021 — NS mod Parlamentet
      (Sag T-805/21)
      (2022/C 73/82)
      Processprog: fransk
      
         Parter
      
      
         Sagsøger: NS (ved advokaterne L. Levi og A. Blot)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Sagen fremmes til realitetsbehandling, og sagsøgeren gives medhold.
               
            
                  —
               
               
                  Annullation af afgørelsen af 21. januar 2021 om omplacering af sagsøgeren til en stilling som rådgiver i Generaldirektoratet for Ledelsestjenesterne og, om fornødent, af afgørelsen om tilbagesøgning af uberettiget modtagne ydelser af 8. marts 2021.
               
            
                  —
               
               
                  Om fornødent annullation af afgørelsen af 16. september 2021 om afslag på sagsøgerens klage af 7. april 2021.
               
            
                  —
               
               
                  Sagsøgeren tildeles erstatning for det økonomiske og ikke-økonomiske tab.
               
            
                  —
               
               
                  Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om tilsidesættelse af artikel 41 i Den Europæiske Unions charter om grundlæggende rettigheder, navnlig tilsidesættelse af retten til at blive hørt og tilsidesættelse af begrundelsespligten.
               
            
                  2.
               
               
                  Andet anbringende om, at omplaceringen klart ikke var i tjenestens interesse og om tilsidesættelse af omsorgspligten.
               
            
                  3.
               
               
                  Tredje anbringende om magtfordrejning og procedurefordrejning.